GiliGold/VAD_KnessetCorpus huggingface dataset:
<אמיר ליפשיץ: צריך להיערך לזה.
<אמיר ליפשיץ: אנחנו לא, כמו שאמרנו, לא מתנגדים, אבל עם קבלת התקנים והמשאבים צריך להשקיע בזה, וזה יכול לקחת קצת זמן.
תמר זנדברג: דנה, נועה?
<דנה מלצר: היי, קודם כל תודה על זה שכינסת את זה, באמת הייתה לנו רשימת שאלות דיי ארוכה שקיבלנו הרבה מאוד תשובות כאן.
<דנה מלצר: אז תודה לכולכם, בעצם.
<דנה מלצר: יש עוד כמה דברים שהם לא פתורים, יש איזושהי הבהרה ראשונה, קודם כל, שזו לא השקעה של מאות אלפים, אלא של מיליונים.
<דנה מלצר: באמת אנחנו בקשר עם הרבה יזמים אחרים שפוחדים לעשות את הצעד הבא, כי השוק, גם אם קוראים לו שוק חופשי, שוק שמוגבל ל-30 אלף מטופלים, שאני אתייחס אליו בתור שוק שהוא חופשי.
<דנה מלצר: אז הסיכון ובעצם ההשקעות שצריך לעשות זה השקעות עצומות, כאשר אתה בעצם תלוי בייצוא כדי להחזיר את ההשקעות.
<דנה מלצר: זו נקודה ש - - -
תמר זנדברג: כלומר, את מדגישה את ה - - -
<יובל לנדשפט: הוא חופשי, אבל הוא לא גדול, כי קנאביס הוא סם מסוכן.
תמר זנדברג: את בעצם – רגע, שניה יובל, יושבים פה אנשים שהגיעו מרחוק וחיכו שעתיים כדי – אמנם שמעו וקיבלו הרבה תשובות בינתיים, אבל בוא רגע – מה שאת אומרת בעצם, זה שאת מדגישה את הקריטיות של הייצוא, גם להתנעת התהליך אצלכן.
תמר זנדברג: זאת אומרת - - -
<דנה מלצר: אצל הרבה אנשים, נכון.
<דנה מלצר: אצל הרבה אנשים, כי באמת הם מבקשים סטנדרטים מאוד גבוהים שמובילים לעלויות מאוד גבוהות, ובשביל זה אתה צריך שתוכל גם להחזיר את ההשקעה.
<דנה מלצר: אגב, אני חושבת שזה מוצדק וזה מעולה, זה win-win situation, ואני גם חושבת שלראשונה אנחנו יושבים בחדר שכולם, לפחות כמעט כולם, מסכימים על הסוגיה שצריך להיות ייצוא כדי שגם השוק בארץ יהיה ראוי ויתייצב בצורה כזאת.
<דנה מלצר: יש עוד איזשהו פער בעצם, שזה הפער בגנטיקה.
<נועה בראל: כן, יובל הזכיר שזה איזשהו חסם שהחקלאים מתמודדים איתו, החקלאים החדשים בעצם, וזה העניין של הגנטיקה.
<נועה בראל: היום, למשל, גם אם אני אשיג את הכסף ואקים את החווה, הגנטיקה זה משהו – אם בעצם הגנטיקה המקומית היא לא גנטיקה שניתן להשתמש בה - - -
<יובל לנדשפט: ניתן לייבא גנטיקה, ויש כאלה שכבר עשו את זה.
<יובל לנדשפט: נוהלי הייבוא כתובים באתר היק"ר.
<נועה בראל: זה נכון, אבל זה לא כל כך פשוט, כי גם המקומות שאתה רוצה לייבא מהם גנטיקה, הם הרבה פעמים שומרים על הגנטיקה שלהם.
<נועה בראל: בוא נגיד שזה חסם שעומד בפני החקלאים, זה לא דבר פשוט לייבא גנטיקה.
<קריאה: כמו שאנחנו לא רצינו לייצא, כמו שהוא הסביר, את הריבוי, כך גם - - -
<יובל לנדשפט: יש הבדל בין גנטיקה לבין זה, יש מדינות – אנחנו שומעים את זה באמת מלא מעט.
<יובל לנדשפט: סליחה שאני אומר לכן, כי לטעמנו לא מתאמצים מספיק.
<יובל לנדשפט: עובדה שיש אחרים שייבאו גנטיקה בהליכים חוקיים לארץ, בדרכים המאוד מסודרות שמצויות באתר היק"ר.
<יובל לנדשפט: הם פשוט ישבו על האינטרנט עד שהם מצאו ספק.
<יובל לנדשפט: מה עושים הרבה חקלאים?
<יובל לנדשפט: פונים להולנד.
<יובל לנדשפט: צריך לקנות מספק, לספקים בהולנד יש, אבל אז ניגשים לרגולטור כדי לקבל את אישורו, כי פה קיים האישור לייבא.
<יובל לנדשפט: יש לנו נוהל לייבוא גנטיקות מכל הסוגים, בין אם זרעים, בין אם איחורים, ואז הרגולטור אומר: אני לא מכיר את הספק הזה, הוא בכלל לא ספק חוקי.
<יובל לנדשפט: אז צריך לפנות להרבה עד שמגיעים לאותם שניים שלושה שהם חוקיים.
<יובל לנדשפט: עשו לארץ ייבוא של גנטיקות מקנדה, ממספר מדינות, בכללן קנדה, כמה מדינות באירופה כולל הולנד.
<יובל לנדשפט: אני לא יודע אם להגיד על בריטניה, בגלל הברקזיט, אם זה כן אירופה או לא אירופה.
<איתן קופרשטוך: גנטיקה נופלת על נושא של IP וזה לא פשוט - - -
<נועה בראל: זה לא פשוט לייבא אותה.
<נועה בראל: בינתיים גם אנשים שאנחנו יודעים שהביאו, חברות שהביאו מהן זה גם היו מאוד - - -
<יובל לנדשפט: אנחנו יודעים שיש כאלה שהביאו גנטיקות והם הולכים להקים פה משתלות ולמכור.
<נועה בראל: אז הנה, גם אנחנו הופנינו לאנשים שלכאורה אמורים למכור, והם לגמרי לא שם.
<נועה בראל: זאת אומרת, הם עוד לא יודעים האם הם ימכרו, כמה הם ימכרו, והמחירים שהם מדברים עליהם זה מחירים שהם לגמרי מטורפים- - -
תמר זנדברג: רגע, כשאומרים גנטיקה - - -
<נועה בראל: יש שם עקב אכילס.
<יובל לנדשפט: גנטיקה זה זרעים ואיחורים.
תמר זנדברג: גנטיקה זה זרעים ושתילים?
תמר זנדברג: זה לא ידע?
תמר זנדברג: כלומר, זה פשוט לייבא - - -
<קריאה: זה ידע.
תמר זנדברג: לא, ברור, אבל בסופו של דבר המוצר שמייבאים זה זרעים ושתילים.
<איתן קופרשטוך: נכון, אכן זה לא פשוט לסחור בו, כי זה מה שנקרא: מוגן IP, והנושא הוא לא פשוט.
תמר זנדברג: רגע, אז אלה שייבאו - - -
<נועה בראל: לא רק זה, יש היום כבר גנטיקות בארץ שמטופלים משתמשים בהן וזקוקים להן בעצם, ואפשר גם לעשות הכשרה.
<נועה בראל: הם רוצים שנביא גנטיקה מוכשרת, אבל ברחבי כל העולם המצב לא מאוד שונה מישראל.
<נועה בראל: אפשר גם להכשיר את הגנטיקות שיש בארץ, מה גם שיש את המחקר - - -
<יובל לנדשפט: אני אסביר, דנו על זה.
<יובל לנדשפט: הגנטיקה שיש כאן בארץ בה משתמשים מטופלים, היא גנטיקה שמקורה בהברחה.
<יובל לנדשפט: קשה לבסס תעשייה אמתית שתחזיק לאורך זמן - - -
תמר זנדברג: מה זאת אומרת מקורה בהברחה?
<יובל לנדשפט: אלוהים לא שלח לפה קנאביס, ומעולם לא ניתן אישור לייבא קנאביס באופן חוקי לארץ, נקודה.
<יובל לנדשפט: אז איך יש פה כל כך הרבה?
<יובל לנדשפט: הוברח.
<יובל לנדשפט: כל הזמן מוברח.
<יובל לנדשפט: מאיפה גדל בתל אביב כל כך הרבה קנאביס?
<קריאה: כל הזמן, מאות ואלפי זרעים מוברחים יום- יום.
<יובל לנדשפט: איך עלינו על זה בעבר?
תמר זנדברג: לא, רגע, אבל המגדלים הקיימים - - -
<יובל לנדשפט: כשאנחנו בעבר היינו בדיונים כשהקמנו את היק"ר, שמענו טענות על: פיתחתי, פיתחנו גנטיקה וזו גנטיקה כזאת, ושלנו והכל, עד שמתישהו רצינו לראות מה הגנטיקה המפותחת, ובעזרתו של מכון וולקני רכשנו מרצף גנטי, DNA חד חד ערכי.
<יובל לנדשפט: אז גילינו – בחנו איזה זן מסוים שמישהו הצהיר עליו גם בוועדה שלך, שהוא פיתח את הזן והכל, שאחד אחר, יש לו את אותה גנטיקה.
<יובל לנדשפט: אמרנו לו: גם אתה פיתחת?
<יובל לנדשפט: איך יצא לכם אותו DNA?
<יובל לנדשפט: הוא אמר: איזה פיתחתי?
<יובל לנדשפט: רחוב 44, קנה 44 בהולנד, 3 דפיקות על הדלת הירוקה, 20 יורו מתחת לדלת, ארבעה זרעים.
<יובל לנדשפט: אז הבנו שהמילה הנרדפת לפיתחתי, לפעמים, לא אצל כולם, יש כאלה שבאמת פיתחו.
<יובל לנדשפט: למעשה מה שנעשה זה טיפוח, זה בניין.
<יובל לנדשפט: זנים וסוגים מטופחים, מעט מאוד הכלאות, כיוון שצריך להכלאות זכרים, ולכן הטיפוח.
<יובל לנדשפט: הבנו שחלק מהשוק שהצטייר כמפתח זנים, למעשה פיתחתי זה מילה אחרת למילה הברחתי.
<יובל לנדשפט: מעולם, אף פעם לא נתנו פה רישיונות לייבוא של קנאביס באופן חוקי, ובכל זאת יש פה תעשייה.
<יובל לנדשפט: אנחנו יודעים היום על משהו כמו 150 מיליון שקל, אבל זה לא חוקי.
<יובל לנדשפט: כשבדקו את זה במחלקה המשפטית, האם על זה אפשר לבסס ענף, אי אפשר.
<יובל לנדשפט: בדקנו את זה עם משרד החקלאות, עם יועצים משפטיים במקום.
<יובל לנדשפט: מי שרוצה להתבסס על זנים קיימים לא יוכל לייצא אותם.
<יובל לנדשפט: אי אפשר לייצא משהו גנוב.
<יובל לנדשפט: נגיד את זה אחרת, זה - - -
תמר זנדברג: אתה בעצם מכניס אותנו פה עכשיו לאיזה מעגל קסמים - - -
<יובל לנדשפט: ממש לא, פתחנו אפשרות – לכן פתחנו אפשרות לייבא, פתחנו את אותן אפשרויות של חוות הריבוי.
<יובל לנדשפט: לכן גם חוות הריבוי מופרדות מחוות הגידול, כי שם אפשר יהיה לעשות ריבוי וגידול.
תמר זנדברג: רגע, אבל חוות הריבוי הזאת, על איזו גנטיקה היא תבוסס?
<יובל לנדשפט: על גנטיקה מיובאת.
<יובל לנדשפט: באתר היק"ר מזה שנה מפורסמים כל הנהלים לייבוא גנטיקה, של זרעים, של איחורים, של תרביות רקמה.
<יובל לנדשפט: יש הרבה סוגים.
תמר זנדברג: קיבלתם רישיונות לייבוא בשנה הזאת?
<יובל לנדשפט: בוודאי, כבר הוצאנו ויש כאלה שהביאו מאות סוגים וזנים.
<יובל לנדשפט: אפילו מכון ווולקן - - -
תמר זנדברג: ויובאו לפי הרישיון הזה?
<יובל לנדשפט: כולל, דרך אגב, מכון וולקני שהביא כבר – מכון וולקני פנה גם לבנקי - - -
תמר זנדברג: יש לנו פה נציגים של מגדל אחד, שאומנם אתה אמרת שהקים מחדש, אבל גם היה מגדל כבר כמה שנים.
תמר זנדברג: על איזו גנטיקה אתם מתבססים?
<מתן וונונו: גנטיקה שאנחנו עובדים עליה מספר שנים, מזה שמונה שנים של גידול.
תמר זנדברג: עכשיו כשאתם נניח תגישו בקשה לכל התהליך הזה, זה יהיה על הגנטיקה שלכם?
<מתן וונונו: גנטיקה חדשה, וגנטיקה שאנחנו נעבוד עליה - - -
תמר זנדברג: את החדשה מאיפה יהיה לכם?
<מתן וונונו: אני פחות יכול לחשוף, אנחנו בתהליכים כרגע.
תמר זנדברג: של ייבוא?
תמר זנדברג: אז באיזו בעיה אתן נתקלתן, של ייבוא, נניח?
<נועה בראל: אנחנו פנינו בעצתו של יובל לכמה כיוונים ולכמה מדינות, והצירוף הזה של חברות שמוכנות למכור גנטיקה, מדינה שמוכנה לייצא את הגנטיקה – כל התהליך הזה הוא תהליך שהופך למאוד מורכב, ולחוות הקיימות זה שוב, נותן להן איזשהו יתרון מאוד גדול.
<נועה בראל: אם גם היינו יכולות לבוא ולרכוש אפילו מהחוות הקיימות גנטיקה כשרה, גם בשמחה.
<נועה בראל: אבל גם זה דבר שלא עומד כל כך על הפרק כרגע.
<נועה בראל: זאת אומרת, זה דבר שאולי אפשר – אנחנו מנסות עדיין לפתור אותו.
<נועה בראל: אנחנו עדיין בתהליך של לפתור אותו, ואנחנו בקשר עם חברות בעולם.
<נועה בראל: גם כאן יש עקב אכילס.
<יובל לנדשפט: יש אמת רבה במה שהן אומרות.
<יובל לנדשפט: התהליך הוא לא – לחפש מקור בעולם, התהליך הוא לא פשוט, אבל הוא גם לא קשה.
<יובל לנדשפט: עובדה – תמיד אומרים the proof is in the pudding, העובדה היא שיש כמה וכמה שעשו זאת.
<יובל לנדשפט: רק קודם דיברנו עם – על אותם זנים שגם הם מייבאים מאותם מקומות, מה שנדרש, באישור רגולטורי שאותו - - -
<נועה בראל: אבל הם יכולים לייבא כי כבר יש להם חווה והם יכולים לעשות – רק כשיש לי את החווה אני יכולה להתחיל בתהליך הייבוא, כי אני צריכה גם קרנטינה - - -
<יובל לנדשפט: או לייבא לקרנטינה.
<יובל לנדשפט: אנחנו מציעים קרנטינה גם במשרד החקלאות.
<נועה בראל: אבל בשביל זה אני צריכה שהחווה שלי תהיה כבר עומדת ופעילה, בשביל שאני אוכל לעשות את התהליך הזה.
<נועה בראל: זה הביצה והתרנגולת.
<יובל לנדשפט: יש בזה.
<יובל לנדשפט: זה היתרון באמת של המגדלים הקיימים, כי יש להם כבר – לכן, פתחנו את אותו מרכז בנק - - -
תמר זנדברג: אבל אתה אומר שהקיימים הם ככל הנראה מבוססים פה על איזה חטא קדמון - - -
<יובל לנדשפט: לא, שיש להם מקום להביא.
<יובל לנדשפט: הם מביאים גנטיקה, אז יש להם כבר חווה שמותר להכניס סם מסוכן לתוכה, מגודרת וכל הדברים האלה.
<יובל לנדשפט: לכן, כדי לאזן חלק מהיתרון היחסי שיש לאותם מגדלים, מכון וולקני כבר למעלה משנה פנה לבנק איזרע – אני לא יודע למה זה לא נקרא בנק גנים, אבל ככה זה נקרא בעולם.
<יובל לנדשפט: משם מביאים – יש מקומות כאלה בהרבה מדינות, כמו אצלנו, ויובאו לכאן כבר מאות זנים.
<יובל לנדשפט: ממדינות אחרות.
<יובל לנדשפט: רשימה שלמה.
<יובל לנדשפט: יש לכך - - -
<נועה בראל: אבל הם מצהירים שייקח 3-4 שנים עד שהם יוכלו לשחרר את זה לחקלאים.
<יובל לנדשפט: יש לכך דוקטורית שלמה שמכון וולקני הקצה, עינב שמה, וגם חיננית קולטאי, ששם עושים פעילות שלנו כמדינה, גם בשותפות שלנו, גם כספית של היק"ר, עובדים על זה כבר למעלה משנה, כדי לייבא בנק נרחב של גנטיקה.
<יובל לנדשפט: מכון וולקני - - -
תמר זנדברג: רגע, עד היום - - -
<יובל לנדשפט: מכון וולקני מנקה אותה ומייצב אותה.
תמר זנדברג: עד היום יובאה גנטיקה לישראל באופן חוקי?
תמר זנדברג: ועל ידי מי?
<יובל לנדשפט: אחד על ידי מכון וולקני ממספר מדינות, שתיים על ידי מספר יזמים פרטיים שאני לא יכול להגיד את השם שלהם.
<יובל לנדשפט: הם רוצים שיהיה איזשהו - - -
תמר זנדברג: רגע, אז שניה, תענה גם על מכון וולקני וגם על אותם יזמים, בלי להיכנס לשמות.
תמר זנדברג: אותם יזמים קיבלו ממך אישור?
<יובל לנדשפט: כן, כן.
תמר זנדברג: הם פנו, קיבלו אישור ייבוא - - -
<יובל לנדשפט: אני אקח דוגמה של יזם אחד למשל – אני אקח שניים, שהבינו שהם רוצים להקים משתלה בתחום הקנאביס כדי למכור גנטיקה לאותם חקלאים.
<יובל לנדשפט: הם מבעוד מועד הגישו בקשה, קיבלו את האישור הראשוני, רצו מהר כדי לעשות את מבדק ה-GAP, עמדו ב-GAP, ממש במבדק האחרון.
<יובל לנדשפט: עוד אין להם?
<קריאה: עוד אין להם GAP.
<יובל לנדשפט: קיבלו GSP- good security practice כדי לעסוק, והם מקימים כעת חווה שתעסוק בריבוי.
<יובל לנדשפט: אחרים - - -
תמר זנדברג: מתי זה קרה הדבר הזה?
<יובל לנדשפט: הכל נעשה במסגרת ה - - -
תמר זנדברג: לא, בשנה האחרונה או לפני?
<יובל לנדשפט: כן, מאז שפרסמנו את ה- - -
תמר זנדברג: מאז שפרסמתם, יש יותר מיזם אחד שפנה אליכם, קיבל אישור לייבוא, וייבא, וזה קיים אצלו פה, והוא שתל- - -
<נועה בראל: זה חייב להיות חוות קיימות, או באמת - - -
<יובל לנדשפט: בנוסף למכון וולקני.
<יובל לנדשפט: עכשיו, זו יצירה של תהליך.
<יובל לנדשפט: החלופה היא להגיד: לא, טוב לנו עם מה שיש - - -
תמר זנדברג: לא, לא אמרתי, אני מנסה – זה במסגרת הסרת החסמים.
תמר זנדברג: אנחנו קיבלנו – אתה שומע פה גם ממגדלות חדשות פוטנציאליות, שאנחנו כמובן מאוד רוצים למנף ולעזור, וגם מקיימים שבוא נגיד שוב, בלי להלבין חטאי עבר, עכשיו כדי לייצא יצטרכו גנטיקה חדשה, ולכן גם הם יצטרכו את אותו ייבוא, מה שאתה קורא כשר.
תמר זנדברג: אנחנו שומעים כאן שמצד אחד יש איזה - אנחנו לא יודעים ממי והאם זה קורה, האם יש מישהו בכלל שמייבא, איזה מדינות וכולי.
<נועה בראל: מכון וולקני יכול להגיד לנו מאיפה לייבא?
<יובל לנדשפט: מכון וולקני מקים כעת מאגר ובנק, מכון וולקני הוא מכון ממשלתי, נכון שהוא פועל קצת יותר לאט, אנחנו בעניינים של תקציבים, אנחנו מנסים לקושש עבורם - - -
תמר זנדברג: רגע, מכון וולקני עשה את זה לטובת התעשייה?
תמר זנדברג: על מנת שיהיה אפשר לבוא למכון וולקני ל - - -
<יובל לנדשפט: מכון וולקני עשה את זה בתקציבים שהועברו אליו מהיק"ר, לבקשת היק"ר, כבר לפני שנה ומשהו.
<יובל לנדשפט: הסתכלנו על זה מראש.
<יובל לנדשפט: גם אנחנו לא אגף משופע בתקציבים, קוששנו והעברנו בשנתיים האחרונות תקציבים למכון וולקני.
תמר זנדברג: ויש פה זרעים של מכון וולקני?
תמר זנדברג: יש פה גנטיקה?
<יובל לנדשפט: לא של מכון וולקני, שיובאו.
תמר זנדברג: שנמצאים במכון וולקני.
תמר זנדברג: למכון וולקני יש זכויות?
<נועה בראל: אבל הם לא יוצבו.
<יובל לנדשפט: לא, עדיין הם לא יוצבו.
תמר זנדברג: מה זה יוצבו?
<יובל לנדשפט: צריך לייצב ולנקות.
<יובל לנדשפט: צריך להפריח אותם, צריך לראות שאין בתוכם וירוסים שגורמים להם להשתנות, או שגורמים למזיקים או שגורמים למחלות שיבואו לפה וידביקו לנו את ענף הפלפל באיזה צרעת של פרפרים.
תמר זנדברג: וזה לוקח 3-4 שנים?
<יובל לנדשפט: לא, זה יכול לקחת – אנחנו חושבים קצת קודם.
<יובל לנדשפט: בתוך הנגמ"ש שלנו יש לנו גם – גם למשרד החקלאות יש מכון וולקני, יש אגף להגנת הצומח, שגם שם זה לא כל כך קל, מה שהם רוצים לרוץ קדימה האחרים אומרים רגע, לאט-לאט.
<יובל לנדשפט: גם לנו לא כל כך - - -
<קריאה: כי כל אחד עושה את תפקידו, זה לא שזה - - -
תמר זנדברג: אבל רגע, יש פה – בדקות האחרונות של הישיבה נגלה לנו חסם משמעותי, הנושא הזה של הגנטיקה.
תמר זנדברג: כי יש פה איזשהו פלונטר, יש פה מעגל קסמים עם הייבוא.
תמר זנדברג: אני לא שמעתי כאן - - -
<יובל לנדשפט: זה יתרון גדול שישנו למגדלים הקיימים, נכון.
תמר זנדברג: אבל גם המגדלים הקיימים צריכים לייבא גנטיקה חדשה כדי לעמוד בייצוא.
<יובל לנדשפט: הם עושים את זה.
<קריאה: כי יש להם חווה.
תמר זנדברג: אבל שמענו כאן שלא- - -
<יובל לנדשפט: יש להם את הטכנולוגיות שלהם ואת הידע שלהם.
<קריאה: אבל הם כן יכולים למכור בשוק המקומי?
<יובל לנדשפט: כן, להמשיך בשוק המקומי את מה שיש כן, אנחנו לא נגיד לכל המטופלים דיי.
<יובל לנדשפט: אבל מתישהו הגנטיקה החדשה תיכנס, תשוכלל - - -
<נועה בראל: אז אנחנו לא יכולים לגדל גנטיקה מקומית, לא לייצוא?
<נועה בראל: עד שנתארגן על ייצוא?
<יובל לנדשפט: זה כתוב בהחלטת הממשלה.
<יובל לנדשפט: כל חדש – כתוב, אני אסביר את זה - - -
תמר זנדברג: כל חדש חייב גנטיקה חדשה?
<יובל לנדשפט: כל חדש צריך לפעול לפי הכללים, לכן הם כבר מפורסמים.
<יובל לנדשפט: מאז שפרסמנו את מפת הדרכים – השוק הקיים – בואו נניח, מגדל שלא רוצה לעסוק יותר בייצוא, והוא מגדל – יש גם כאלה.
<יובל לנדשפט: נניח שבתוך השמונה יש אחד שלא רוצה לעשות GAP ו-GCP, הוא לא רוצה.
<יובל לנדשפט: הוא אומר: אוקי, יש לנו עכשיו שנה וחצי, כי הממשלה נתנה שנה וחצי של זמן, עם הארכה של חצי שנה שוועדת ההיגוי אישרה.
<יובל לנדשפט: הוא אומר: אוקי, אני עוד שנה וחצי רוצה להתאחד.
<יובל לנדשפט: הוא לא מייבא גנטיקה, אבל הוא ממשיך לגדל ולספק למטופליו, ואחר כך לא יהיה.
<יובל לנדשפט: החלטת הממשלה קובעת בדיוק מתי מה שקיים ייפסק, והחדש, הנקי והנכון יחליף אותו.
תמר זנדברג: אבל השאלה היא איך החדש, הנקי, הקיים והכשר ייכנס?
תמר זנדברג: זה מה שאנחנו עדיין לא הבנו פה.
<יובל לנדשפט: עובדה שהוא נכנס.
<קריאה: אף אחד לא נכנס עדיין.
<יובל לנדשפט: אבל עובדה ש – נכנס, אני לא יכול להגיד כי אז אני אגיד את השמות, וזה דברים שהם חסויים, הם סוד מסחרי של החברות שעוסקות בזה.
תמר זנדברג: רגע, אבל מה שאתה אומר, זה שיש לפחות שני יזמים שייבאו כבר גנטיקה שנמצאת פה.
תמר זנדברג: אף אחד כאן לא יודע מזה, ויש לנו כאן נציגים גם של מגדלים קיימים וגם של חדשים, אבל בסדר, יכול להיות שאחרים הקדימו אותם ביזמות המסחרית והכל בסדר.
תמר זנדברג: אבל אתה אומר שזה אפשרי וזה קרה באישור שלכם.
תמר זנדברג: כלומר, לצורך העניין, אלה שיושבים פה, אתה אומר להם: לכו תהיו קצת יותר - - -
<קריאה: הוא גם אומר שצריך לנקות באמת עוד שנתיים - - -
<יובל לנדשפט: לא אמרתי שצריך – אתה יכול לנקות, אתה יכול לקבל משהו עם תעודות, אתה יכול להביא נקי.
<קריאה: אני יכול להביא נקי.
<קריאה: אם יש לי את ה – זה נקי.
<יובל לנדשפט: אם הכל באישורים של המכון, אז אתה צריך קרנטינה, או בשטח שלך או בשטחים של משרד החקלאות.
תמר זנדברג: טוב, אוקי, סיימתן?
תמר זנדברג: אז מתן, מיקי, עוד מישהו?
תמר זנדברג: חגי, מישהו מהרשות, איתמר?
תמר זנדברג: טוב, אם ככה אז נסכם את הישיבה.
תמר זנדברג: תראו, אני חייבת להגיד ככה: ההתרשמות שלי, אני יכולה להגדיר אותה כהשתהות לצד איזושהי דאגה.
תמר זנדברג: אני אתחיל מההשתהות.
תמר זנדברג: קודם כל, אני באמת חושבת שנעשה כאן תהליך יוצא דופן ופורץ דרך, ממש חייבת להגיד את זה.
תמר זנדברג: אנחנו בתור מדינת ישראל, זה נמצא אצלכם במשרד הבריאות, באמת מקימים מאפס תחום חדש, עם פוטנציאל מאוד גדול.
תמר זנדברג: שמענו גם היום ממשרד הכלכלה, וגם בישיבה הקודמת ממשרד האוצר, שמענו את הפוטנציאל הבאת גדול, ושאולי אפילו יכול לגדול תוך כדי תנועה.
תמר זנדברג: כבר עכשיו הוא מוערך באופן מאוד משמעותי.
תמר זנדברג: ארבעה מיליארד דולר, אני מבינה שזה רק מהמדינות שכבר מביעות עניין.
תמר זנדברג: לא רק שהן צד, אלא שכבר ידוע שיש שם איזשהו פוטנציאל.
תמר זנדברג: זה מה שאמר משרד הכלכלה, אני מדייקת?
תמר זנדברג: שלא לדבר על זה שזה – אלה שהן ככה לוקחות על עצמן להיות אלה שלוקחות סיכונים ורק רוצות לדרך בלי שיש את הבונדדים, מילה חדשה שעכשיו למדתי, ובלי שיש את כל הדברים.
תמר זנדברג: באמת שאין מה לומר, יש פה תהליך משמעותי, יש פה תהליך של כתיבת תורה חדשה כמעט מאפס והוצאה לפועל, אל מול מדינות אחרות, אל מול – יש פה תהליך מאוד גדול ומשמעותי שיוצא לדרך, אנחנו מברכים עליו והוועדה מלווה אותו ובאמת עוקבת אחריו בעניין, ומתוך אופטימיות.
תמר זנדברג: הוועדה רואה חשיבות מאוד גדולה, גם ממה שאנחנו יודעים וגם מה שלמדנו היום, לייצוא כחלק מהדבר הזה.
תמר זנדברג: רשמנו לפנינו את כל הגורמים, לרבות המשרד לביטחון פנים, שהוא כרגע המשרד הכי – נקרא לזה, לא רוצה להגיד סקפטי, אלא זה ששם סייגים וגדרות.
תמר זנדברג: רשמנו לפנינו גם את ההתחייבות או ההצרה שלך, כנציג המשרד לביטחון פנים, על התמיכה ועל המחויבות שלכם בתהליך הזה, בכפוף לסייגים והתחייבויות שאתם שמתם על השולחן, ואנחנו מכבדים את זה.
תמר זנדברג: אבל כן, הכוונה היא להתקדם וגם בזמן הקרוב.
תמר זנדברג: אנחנו גם רשמנו לעצמנו שמדובר על נושא שהוא לקראת סגירה, והחלטת הממשלה, שאנחנו תולים בה הרבה מאוד תקוות, תצא לדרך בשבועות הקרובים.
תמר זנדברג: הדבר השלישי, זה שיש כאן עוד המון קצוות שמבחינתנו הם לא לגמרי סגורים בכל התהליך הזה.
תמר זנדברג: לוח הזמנים, הפער נקרא לזה, בין לוח הזמנים המוצהר פה שמדבר על הרבעון הראשון של 2018, שזה ממש אוטוטו - - -
<יובל לנדשפט: בהנחה שיתקבלו האמצעים.
תמר זנדברג: איזה אמצעים?
<יובל לנדשפט: אם בכלל, לא רק זה - - -
תמר זנדברג: לא, אני עכשיו לא מדברת על הייצוא, אני מדברת על כל הרפורמה.
תמר זנדברג: אתה יודע – אני חוזרת רגע לתחילת הישיבה - - -
<יובל לנדשפט: גם ברפורמה הוקצו ליק"ר אמצעים, בהסכם בריאות תוצר 2017, בינואר, שעד היום עוד לא הגענו לקבלתם.
תמר זנדברג: בסדר, אני רגע שמה את זה במסגרת – אני מניחה, היחסים בין כל משרד ממשלה לבין משרד האוצר, זה דבר שהוא תמיד נכון.
<קריאה: דווקא פה השר הקצה, המכשולים היו במורד הדרך.
תמר זנדברג: אני מזהה כאן פער, שאני כרגע לא יכולה להגדיר האם הוא קטן או משמעותי, בין ההצרה שזה עוד רגע קורה וברבעון הראשון של 2018 כבר ייצא לדרך, והאישורים לפני זה, בתי המרקחת כבר נערכים והרופאים כבר מעודכנים עם המערכות והכל, בכל השלבים, לבין מה ששמענו כאן, שזה מצב שהוא עושה לי רושם של יחסית – שיש עוד לא מעט חסמים.
תמר זנדברג: זה גם הגנטיקה, גם בתי המרקחת, כל המעגל הזה – הזנים והכל, כל המעגל הזה - - -
<יובל לנדשפט: אתם מבינים כמה קשה יהיה לאחרים לעשות את זה?
תמר זנדברג: בסדר, לגמרי, מאה אחוז.
<יובל לנדשפט: זה הפער שלנו בייצוא.
תמר זנדברג: אין שום בעיה, אבל מה שאנחנו לא - - -
<איתן קופרשטוך: אני רוצה להדגיש, אנחנו נתקלים בכאלה שבאמת באים להיפגש איתי, והם עם רצון רב והרבה כסף להשקעה, הם בכלל לא מבינים על מה מבוסס סחר בין לאומי.
<איתן קופרשטוך: סחר בין לאומי מבוסס על המון רגולציות, שמענו פה את הנושא של ה-IP, אנחנו לא יודעים אם מדינות שתתרנה ייבוא, לא ידרשו ממש תעודות שה-IP הוא לא IP מוברח.
<איתן קופרשטוך: צריך לקחת את זה בחשבון, אף אחד לא לקח את זה בחשבון.
תמר זנדברג: בסדר, זה נאמר כאן שיצטרך להיות - - -
<איתן קופרשטוך: אז בגלל זה, בזכות היק"ר - - -
תמר זנדברג: לא, אין בעיה, אני פשוט - - -
<איתן קופרשטוך: יש.
תמר זנדברג: תראה, הכל בסדר, אני רק אומרת ממה אני מנסה פה – מכיוון שאנחנו גם עובדים נגד, ואנחנו במערכת הפוליטית יודעים שכל רגע יכולה ליפול ממשלה, ואז הכל נדחה וכל זה.
תמר זנדברג: אנחנו פה בתקווה שעם כל הרצון שלי שתיפול הממשלה, בגלל המיקום הפוליטי שאני באה ממנו, עדיין אני מאוד הייתי רוצה שהחלטת הממשלה הזו תאושר לפני שזה יקרה, אוקי?
תמר זנדברג: אני מאוד לא רוצה להגיע למצב שאנחנו – זה ייקח עוד שנתיים, שלוש, ארבע, וכמו שהרבה פעמים קורה פה בכנסת, אנחנו עוד נחגוג בר מצווה לרפורמה התקועה, בזמן שכל מדינות העולם כבר לא יודעת מה יעשו בכלל.
תמר זנדברג: לכן אני מנסה לאתר, ותוך כדי הישיבה – זאת אומרת, מצד אחד זה נראה שיש פה דברים שיצאנו לדרך וזה תוך כדי תנועה, ניתן את הדעת, אנשים מתקדמים, יש יזמים והכל רץ.
תמר זנדברג: מצד שני, יש כאן איזשהו פער בין כל מה שצריך להשלים לבין הנקודה שאנחנו נמצאים בה כרגע.
תמר זנדברג: נכון לעכשיו, אני קצת מתקשה לאתר בכמה זמן לאמוד את הפער הזה.
תמר זנדברג: הוא בחודשים או בשנים?
תמר זנדברג: מכיוון שיש פה אנשים ש - - -
<איתן קופרשטוך: זה לא עניין של זמן, יכול להיווצר מצב שיבואו – תהיה השקעה, ובסוף המדינה שרוצים לייצא אליה פתאום תבוא ותדרוש, אוזכר פה – בואו, תנו לנו עכשיו תעודות שזה גנטיקה חוקית.
<איתן קופרשטוך: יכול להיווצר מצב כזה.
<איתן קופרשטוך: אנחנו מזהירים - - -
<יובל לנדשפט: אולי קצת להיות אופטימי, המנכ"ל שלנו אומר שאני כל הזמן אופטימי, אבל אנחנו עושים פה משהו שעוד לא עשו אותו בעולם.
<יובל לנדשפט: אין אף medical grade בעולם.
<יובל לנדשפט: אנחנו, ברוך השם, בזכות השר שלנו כי הוא באמת – אני חייב להגיד שזה בזכות השר לשעבר, סליחה ליצמן, ששם את המטופל במרכז.
<יובל לנדשפט: זה הכל התחיל מלראות את טובת המטופל הישראלי, וליצמן בהתחלה היה נגד ייצוא, אבל כשהוא הבין את היתרון למטופלים הוא אמר: אוקי, אני משנה את עמדתי בכך.
<יובל לנדשפט: אנחנו הולכים פה בדרך שאף אחד לא הלך בה מעולם, בדרך כלל בכל דבר.
תמר זנדברג: יובל, כמה זמן אתה מעריך – תוך כמה זמן אתה מעריך, עם כל מה שאתה מכיר וזה, שיהיה ייצוא?
<יובל לנדשפט: אני אתן לך את לוחות הזמנים.
<קריאה: מוצר הייצוא הוא שונה מהמוצר לשיווק מקומי.
<יובל לנדשפט: לא, אני אתן לך את לוחות הזמנים, ואנחנו מקסימום נטעה פה בחצי שנה, שזה אותו גבול משחק שהותר מלכתחילה.
<יובל לנדשפט: עד כה, דרך אגב, אנחנו עומדים בו – אני לא רוצה להגיד בדייקנות.
תמר זנדברג: טפו טפו.
תמר זנדברג: כן, לוחות הזמנים שאתה מעריך?
<יובל לנדשפט: אנחנו חושבים שבמהלך הראשון של 2018 – ובדרך כלל, דרך אגב, מה שקורה זה שהשוק הפרטי רץ מאוד מהר, כי הוא יזמי ועושה, ומחכה לרגולציה שתעשה לו, ופה זה הפוך.
<יובל לנדשפט: הרגולציות בדרך כלל קיימות, והשוק מנסה ללמוד, כי יש פה משהו חדש, גם לנו.
<יובל לנדשפט: גם אנחנו למדנו פה, אני ידעתי מה זה בונדדים?
<יובל לנדשפט: בדיוק כמוך, לא ידעתי מה זו המילה הזו עד לפני - - -
תמר זנדברג: לא, זו מילה - - -
<יובל לנדשפט: כן, מילה מפחידה.
<יובל לנדשפט: אני בהתחלה חשבתי ש – ויש שם גם כלבים שמריחים סמים.
<יובל לנדשפט: יש הרבה דברים.
תמר זנדברג: כן, לוחות זמנים ונסגור את הישיבה.
<יובל לנדשפט: המדיקליזציה פה בארץ עשויה להתחיל במהלך הרבעון הראשון של 2018.
<יובל לנדשפט: אנחנו חותרים לזה עם השוק הפרטי, עם סיוע של הרשתות, של החברות, של כולם.
<יובל לנדשפט: אז בערך 32,000 מטופלים שנמצאים היום, זה ה-32, וזה ה-0 מטופלים שלפי המדיקליזציה הרופאים שעוד לא התחילו.
<יובל לנדשפט: זה יתחיל במהלך של שנה, כי הרישיונות שקיימים גם היום, שמקבלים מהמגדלים הקיימים, הם רישיונות שהם בדרך כלל לשנה.
<יובל לנדשפט: זאת בעקבות ההנחיה – אתם זוכרים?
<יובל לנדשפט: בדרך כלל הרישיונות מוארכים לשנה.
<יובל לנדשפט: אז זה ייקח תהליך של שנה, שזה בערך יתאזן, ומתישהו יהפוך לכך שרוב השוק, רוב המטופלים בארץ יקבלו בבתי המרקחת את זה.
<יובל לנדשפט: תוך כדי כך, אני מקווה מאוד שתעבור החלטת הממשלה, ובהחלטת הממשלה יש לנו לוח זמנים של חצי שנה לעמוד מוכנים בפתיחה.
<יובל לנדשפט: לכן, אחד, אני חושב שהכלכלה היא כלכלת חוק חופשי, לקיחת הסיכויים וגם הסיכונים.
<יובל לנדשפט: חקלאים בזמנו, בדרך כלל, לא מגדרים את הסיכון, זה עולם חדש.
<יובל לנדשפט: עולם הפארמה הוא גם חדש לחקלאות, ולכן אני כן קורא למי שנכנס לתחום הזה לעשות את זה מאוד בזהירות.
<יובל לנדשפט: אין ספק שהחלטת הייצוא, היא בסופו של דבר צריכה להיות איזשהו פעמון צלצול למי ששוקל להיכנס לשוק הזה.
<יובל לנדשפט: אני מניח שבמהלך 2018 תקרה התנועה הזאת בין 32,000 מטופלים לבין ה-0.
<יובל לנדשפט: במהלך 2019 נעשה fine tuning, ובסוף 2019 אני חושב שהשוק הזה – מקסימום חצי שנה קדימה, זה - - -
תמר זנדברג: מתי אתה מעריך שיהיה ייצוא בפועל?
<יובל לנדשפט: ייצוא בפועל, אני חושב שיתחיל בשלהי 2018 תחילת 2019.
תמר זנדברג: עם ההערכה הזו אני רוצה לסכם את הישיבה.
תמר זנדברג: אני רוצה מאוד להודות לך, פרופסור גרוטו, שהצטרפת אלינו.
תמר זנדברג: סליחה על ה – אני מתנצלת גם על ההזזות וגם על הזה, אבל כמו שאתה רואה אנחנו מלווים את זה מקרוב, וזה מאוד חשוב.
תמר זנדברג: העובדה שאתה נענה ומגיע היא מבחינתנו עדות גם למחויבות של משרד הבריאות לתהליך הזה, וזה המקום להודות לכם ולשבח אתכם על זה.
תמר זנדברג: הוועדה כמובן תמשיך לעקוב גם אחרי כל הנושאים, גם אחרי הייצוא, גם אחרי ההתקדמות אל מול המטופלים, הרופאים, קופות החולים, כל מה שהתחייבנו בישיבות הקודמות, נמשיך לעקוב אחרי זה.
תמר זנדברג: בנושא הזה, אני חושבת שאנחנו נעשה ישיבת המשך בתוך חצי שנה, בנושא הגידול וכל הצד היצרני, כמובן בכפוף למעקב השוטף שלנו אחרי התקדמות הייצוא.
תמר זנדברג: אם יהיה צורך נטפל גם בזה בזמן הקרוב, בשבועות הקרובים.
תמר זנדברג: הנושא הוא עישון בבתי הספר.
תמר זנדברג: אני חייבת לומר שזה חוב שיש לנו מיום זכויות הילד שהתרחש כאן לפני איזה חודש, משהו כזה.
תמר זנדברג: מסיבות שלא תלויות בנו לא יכולנו לקיים את הדיון הזה באותו יום, אבל בכל זאת, מפאת חשיבותו, רצינו להגיע אליו היום.